## Odluka o dodjeli koncesije za zahvaćanje voda za potrebe javne vodoopskrbe JKP "Usluga" d.o.o., Gospić

### NN 63/1998 (29.4.1998.), Odluka o dodjeli koncesije za zahvaćanje voda za potrebe javne vodoopskrbe JKP "Usluga" d.o.o., Gospić

# **VLADA REPUBLIKE HRVATSKE**

Na temelju članka 145. stavka 2. točke 3. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 23. travnja 1998. godine, donijela

## **ODLUKU**

### **O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE JKP "USLUGA" d.o.o, GOSPIĆ**

I.

Vlada Republike Hrvatske dodjeljuje JKP "Usluga" d.o.o. iz Gospića,
Bužminska 10 (u daljnjem tekstu: korisnik koncesije) koncesiju za zahvaćanje
vode za potrebe javne vodoopskrbe.

II.

Korisnik koncesije će zahvaćati vodu putem sljedećih objekata:

- bušena dva zdenca "Mrđenovac" (zaseok Mrđenovac) u čijem se krugu
vodozahvata nalazi novoizgrađeni objekat - crpna postaja;

- zatvorenom novoizgrađenom betonskom kaptažom za izvor Košna voda u
Brušanima;

- zatvorenom novoizgrađenom betonskom kaptažom i crpnom postajom za
izvor Vrilina u Trnovcu;

- zatvorenom betonskom kaptažom za izvor Domićuša u Kalinovači;

- zatvorenom betonskom kaptažom za izvor Muharov jarak u Kalinovači;

- zatvorenom betonskom kaptažom za izvor Odra u Kalinovači;

- zatvorenom betonskom kaptažom za izvor Vrbas u Bužimu;

- željezna zaštitna rešetka za zahvat vode iz izvora Pećina;

- otvorena betonska kaptaža i zaštitna željezna rešetka iz izvora Ričina.

Korisnik koncesije će zahvaćati vodu (sa svih vodozahvata) do najviše
količine od 3.532.032 mł/godinu, odnosno najviše Q = 112 l/sec i to:

- zahvat vode Mrđenovac do najviše količine od 1.576.800 mł/godinu,
odnosno najviše 50 l/s;

- zahvat vode Košna voda do najviše količine od 473.040 mł/godinu, odnosno
najviše 15 l/s;

- zahvat vode Vrilina do najviše količine od 315.360 mł/godinu, odnosno
najviše 8 l/s;

- zahvat vode Vrbas do najviše količine od 346.896 mł/godinu, odnosno
najviše 11 l/s;

- zahvat vode Domićuša do najviše količine od 78.840 mł/godinu, odnosno
najviše 3 l/s;

- zahvat vode Muharov jarak do najviše količine od 189.216 mł/godinu,
odnosno najviše 6 l/s;

- zahvat vode Odra do najviše količine od 110.376 mł/godinu, odnosno
najviše 4 l/s;

- zahvat vode Ričina do najviše količine od 283.824 mł/godinu, odnosno
najviše 9 l/s;

- zahvat vode u Mrđenovcu do najviše količine od 189.216 mł/godinu,
odnosno najviše 6 l/s.

III.

Korisnik koncesije će koristiti koncesiju iz točke I. ove Odluke u razdoblju
od dvadeset (20) godina počev od stupanja na snagu ugovora o koncesiji.

IV.

Korisnik koncesije će plaćati koncesijsku naknadu u godišnjem iznosu
od 10% naknade za korištenje voda koju je dužan plaćati prema Zakonu o
financiranju vodnog gospodarstva za godinu u kojoj je sklopljen ugovor
o koncesiji u korist Republike Hrvatske.

Dinamika plaćanja naknade za koncesiju odredit će se ugovorom o koncesiji.

Ugovorom o koncesiji ugovorit će se rok dospijeća koncesijske naknade
za 1997. godinu.

V.

Državna uprava za vode i korisnik koncesije će u roku od 15 dana od
dana stupanja na snagu ove Odluke sklopiti ugovor o koncesiji kojim će
se podrobnije urediti koncesijski odnos.

Korisnik koncesije koji propusti sklopiti ugovor o koncesiji u roku
iz prethodnog stavka gubi istekom tog roka prava određena ovom Odlukom.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/98-01/53
Urbroj: 5030116-98-1
Zagreb, 23. travnja 1998.

Predsjednik
**mr. Zlatko Mateša**, v. r.

Odluka, NN 63/1998-754